Kondor Legioa

Kondor Legioa () Alemania naziko aire armadako gudariz osatutako unitate bat izan zen, Espainiako Gerra Zibilean Francoren alde borrokatzeko bidalia. Adolf Hitlerrek, Luftwaffeko buru zen Hermann Göringek proposatuta, eta Alemaniako aire indarra gerra erreal batean probatzeko asmoarekin, Francori aire laguntza eskaini zion sekretupean.

Kondor Legioak laguntza hori era askotan eman zuen: tropen eta hornigaien garraioa, ehiza-hegazkinen eta bonbaketarien bidezko erasoak (adibidez, Gernikako bonbardaketa), Errepublikaren aldeko indarren antolamendua matxinatuei jakinarazteko miatze-hegaldiak...

Alemaniari parte hartze horrek bere aparatuen kalitatea hobetzea eta akatsak zuzentzea ahalbidetu zion, Hitler prestatzen ari zen gerrarako (Bigarren Mundu Gerra).

Kanpo estekak 

Frankismoa
Luftwaffe
Espainiako Gerra Zibila
Errepublikaren aurka altxatutako unitateak
Alemania Naziaren unitate eta formazio militarrak Espainiako Gerra Zibilean
Alemaniak parte hartutako aireko operazioak eta guduak
Espedizio indarrak eta formazioak
Espainiako Gerra Zibileko Alemaniako pertsonal militarra
Alemania-Espainia harremanak